Diari Oficial de la Generalitat Valenciana


Sumari del DOGV 2470, del 15-03-1995 (1995/834118)

ORDRE de febrer de 1995, de la Conselleria de Cultura, per la qual es convoca el IX Certamen Juvenil de Poesia «Miguel Hernández» 1995, de la Comunitat Valenciana.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/28/(1)/dof/vci/html**

### Dades del document

Número de DOGV
:   2470

Data del DOGV
:   15-03-1995

Secció del DOGV
:   DISPOSICIONS GENERALS

Número del document
:   1995/834118


Data del document
:   28-02-1995

Organisme emissor
:   Conselleria de Cultura

Tipus de document
:   Ordre

ORDRE de 28 de febrer de 1995, de la Conselleria de Cultura, per la qual es convoca el IX Certamen Juvenil de Poesia «Miguel Hernández» 1995, de la Comunitat Valenciana.   
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sòcio-cultural de la joventut.  
Per això, i d'acord amb el que disposa l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Convocar el IX Certamen Juvenil de Poesia «Miguel Hernández» 1995 de la Comunitat Valenciana, i aprovar les bases per les quals es regirà aquesta convocatòria, com també el model d'instància, que s'inclouen com a annexos I i II d'aquesta ordre.  
Segon  
Establir l'import màxim dels premis que es concediran en aquest certamen, el qual serà d'1.050.000 PTA, que s'abonaran amb càrrec al capítol IV, aplicació pressupostària 4.05 del pressupost de l'Institut Valencià de la Joventut de 1995.  
La quantia de cadascun dels premis serà l'especificada en la base 7ª de l'annex I a aquesta ordre.  
DISPOSICIONS FINALS  
Primera  
Es delega el director general de l'Institut Valencià de la Joventut amb la facultat de concedir aquests premis i se l'autoritza perquè dicte les resolucions necessàries per al desplegament i l'execució d'aquesta ordre.  
Segona  
Aquesta ordre entrarà en vigor el mateix dia en què es publique en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà interposar recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos comptadors a partir de la data de la seua publicació en el Diari Oficial de la Generalitat Valenciana. Per a la interposició del recurs serà requisit previ la comunicació a la Conselleria de Cultura, segons el que disposa l'art. 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 de febrer de 1995  
La consellera de Cultura,  
PILAR PEDRAZA MARTíNEZ  
ANNEX I  
Certamen Juvenil de Poesia «Miguel Hernández» 1995  
Bases  
1. Objecte d'aquesta convocatòria  
L'objecte d'aquesta convocatòria és la realització del IX Certamen Juvenil de Poesia «Miguel Hernández» 1995 de la Comunitat Valenciana.  
2. Participants  
2.1. Podran participar en el Certamen Juvenil de Poesia «Miguel Hernández» 1995, els joves nascuts o residents a la Comunitat Valenciana que el 30 de març de 1995 tinguen entre 14 i 26 anys d'edat.  
2.2. No podran participar els guanyadors del primer premi d'edicions anteriors.  
3. Categories  
3.1. S'estableix una secció per cada llengua oficial de la Comunitat Valenciana:  
- Valencià  
- Castellà  
3.2. I, en cada secció, s'estableixen dues categories:  
- Categoria A: participants amb edats compreses entre els 14 i els 20 anys, ambdues incloses.  
- Categoria B: participants amb edats compreses entre els 18 i els 26 anys, ambdues incloses.  
4. Inscripcions  
4.1. El termini d'inscripció acabarà el dia 31 de març de 1995.  
4.2. Les bases poden retirar-se als mateixos llocs de recepció de les inscripcions.  
4.3. Les inscripcions dirigides a l'Institut Valencià de la Joventut i emplenades segons el model que s'adjunta com a annex II d'aquesta ordre, podran presentar-se al Registre General de l'Institut Valencià de la Joventut (C/ de l'Hospital, 11), al Registre de la Unitat Territorial de l'Institut Valencià de la Joventut d'Alacant (av. Aguilera, 1); en les direccions territorials de la Conselleria de Cultura d'Alacant (C/ Carratalà, 42), Castelló (av. de la Mar, 23) i València (C/ Navarro Reverter, 2); en els centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts per l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4.4. Per a poder participar, caldrà presentar la fitxa d'inscripció correctament emplenada, una fotocòpia del DNI i un sobre amb un original i tres còpies del treball presentat, i haurà de constar, tant en el sobre com en l'original i les còpies, únicament el títol del treball, la categoria i la secció, i no mai el nom de l'autor/a.  
4.5. Els participants amb edats compreses entre els 18 i 20 anys sols podran participar en una de les dues categories.  
4.6. Si la sol·licitud no compleix qualsevol dels requisits indicats en els punts 4.4 i 4.5 d'aquesta base o dels expressats en les bases segona i cinquena, es disposarà d'un termini de 10 dies per esmenar-ne la falta o presentar els documents preceptius.  
5. Característiques de les obres  
5.1. Les obres hauran de ser inèdites i estar escrites en valencià o castellà, sense limitació quant a estil o temàtica, sempre que es respecten els drets protegits per la Constitució.  
5.2. Per a concursar en la categoria A (de 14 a 20 anys) caldrà presentar 3 poemes.  
5.3. Per a concursar en la categoria B (de 20 a 26 anys) caldrà presentar una col·lecció de poemes amb una extensió mínima de 400 versos i 800 versos com a màxim.  
6. Resolució de la convocatòria  
6.1. Per a l'avaluació dels treballs presentats pels participants, el director general de l'Institut Valencià de la Joventut designarà un jurat que valorarà i seleccionarà els treballs presentats tenint-ne en compte la qualitat.  
6.2. El jurat elevarà la proposta de la seua decisió al director general de l'Institut Valencià de la Joventut, qui resoldrà la concessió dels premis per delegació de la consellera.   
6.3. El lliurament de premis s'efectuarà durant l'acte públic que s'organitze amb aquest motiu al mes de maig de 1995; els premis s'abonaran mitjançant xec bancari nominal a les persones interessades.  
6.4. Si en el termini de tres mesos comptadors a partir del dia en què finalitze el termini de presentació d'instàncies no s'aprova la resolució corresponent, s'entendrà que totes les peticions presentades han estat desestimades.  
7. Premis  
Es concediran premis per un import total d'1.050.000 PTA, distribuïdes de la manera següent:  
Categoria A (per a cadascuna de les dues llengües)  
- Primer premi: 80.000 PTA.  
- Segon premi: 60.000 PTA.  
- Tercer premi: 40.000 PTA.  
Categoria B (per a cadascuna de les dues llengües)  
- Primer premi: 165.000 PTA i publicació de la col·lecció de poemes premiats.  
- Segon premi: 100.000 PTA.  
- Tercer premi: 80.000 PTA.  
En aquesta convocatòria, cada participant solament podrà obtenir un premi.  
8. Obligacions dels beneficiaris  
D'acord amb el que disposa l'art. 47 de la Llei d'Hisenda Pública de la Generalitat Valenciana, les persones beneficiàries hauran d'acreditar, abans del cobrament del premi corresponent, que estan al corrent de les seues obligacions tributàries i davant de la Seguretat Social.  
9. Promoció dels participants  
L'Institut Valencià de la Joventut es reserva el dret de publicar les dades considerades d'interès per a la promoció dels joves creadors.  
10. Acceptació de les bases  
La participació en el certamen suposa l'acceptació plena d'aquestes bases.  
ANNEX II  
Fitxa d'inscripció  
Dades de l'obra  
Lema ...  
Categoria ...  
Secció ...  
Dades de l'autor/autora  
Nom ...  
Cognoms ...  
DNI ... Telèfon ...  
Domicili ...  
Població ... CP ...  
Data de naixement ...  
Com t'has assabentat del certamen? ...  
Currículum ...  
...  
...  
..., ... d... de 199..  
(La persona sol·licitant)


Còpia Permalink ELI